CELEX: C2005/143/77
Language: fi
Date: 2005-06-11 00:00:00
Title: Asia T-148/05: Comunidad Autónoma de Madridin ja Madrid, Infraestructuras del Transporten (MINTRA) 11.4.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/41
            
         Comunidad Autónoma de Madridin ja Madrid, Infraestructuras del Transporten (MINTRA) 11.4.2005 Euroopan yhteisöjen komissiota vastaan nostama kanne
   (Asia T-148/05)
   (2005/C 143/77)
   Oikeudenkäyntikieli: espanja
   Comunidad Autónoma de Madrid ja Madrid, Infraestructuras del Transporte (MINTRA), Madrid, ovat nostaneet 11.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Cani Fernández Vicién, David Ortega Peciña ja Julio Sabater Marotias.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa komission päätöksen
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsiteltävänä oleva kanne on nostettu vastaajan sellaisesta päätöksestä, jolla MINTRA luokitellaan Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96 (1) liitteellä A perustetun ”EUROOPAN KANSANTALOUDEN TILINPITOJÄRJESTELMÄN EKT 1995” mukaisesti ”julkishallintojen yksiköiden” alaan. EKT 95 koostuu joukosta määritelmiä, nimikkeistöjä ja laskentamenetelmiä koskevia sääntöjä, joita jäsenvaltiot soveltavat toteuttaessaan kansallista tilinpitoaan ja laatiessaan kansallisia tilastojaan. Tätä tilinpitojärjestelmää käytetään myös liiallista alijäämää koskevan menettelyn soveltamisen yhteydessä.
   MINTRA on Comunidad de Madridin (Madridin kaupunki) julkisoikeudellinen yksikkö, joka toimii Consejería de Transportes e Infraestructurasin (liikenne- ja infrastruktuurivirasto) yhteydessä. Se on oikeushenkilö, jolla on omat varat ja itsenäinen toimivalta. Sillä on myös Comunidad de Madridiin nähden itsenäinen oikeus ottaa velkaa.
   Kantaja esittää vaatimustensa tueksi seuraavaa:
   
               —
            
            
               EKT 95:n sellaisten erilaisten sääntöjen rikkominen, jotka koskevat institutionaalisten yksiköiden luokittelua ”kaupallisiksi” tai ”ei-kaupallisiksi” laitoksiksi.
            
         
               —
            
            
               Luottamuksensuojan periaatteen loukkaaminen, koska riidanalainen päätös merkitsee Eurostatin radikaalia kannanmuutosta siihen luokitteluun nähden, jonka se teki MINTRAn osalta 14.2.2003 päivätyssä kirjeessä. Kyseisessä kirjeessä toteutettu uudelleenluokittelu tehtiin sen jälkeen, kun Eurostat oli ratkaissut sisällöltään hyvin samanlaisen tapauksen itävaltalaisen julkisoikeudellisen yksikön Bundesimmobiliengesellschaftin osalta. Kantajat korostavat tältä osin sitä, että riidanalainen päätös johtaa kantajan ja MINTRAn kannalta äärimmäisen vakaviin taloudellisiin seurauksiin, koska kyseisen julkisoikeudellisen yksikön velka siirtyy sisällytettäväksi Comunidad de Madridin tilinpitoon. Toisaalta MINTRA saattaa tulla pakotetuksi purkamaan jo allekirjoitetut sopimukset, jotka liittyvät kaupunkirautatieverkon laajennussuunnitelmaan, jonka Comunidad de Madrid teki ottaen lähtökohdakseen vuoden 2003 helmikuussa toteutetun luokittelun.
            
         
               —
            
            
               Perusteluvelvollisuuden laiminlyönti, koska riidanalaisessa päätöksessä jätetään muun muassa mainitsematta sen oikeudellinen perusta ja ne konkreettiset tosiseikat, joihin se perustuu.
            
         
      (1)  EYVL L 310, 30.11.1996, s. 1.